cyanic-selkie/wikianc huggingface dataset:
ბაშკირეთის რესპუბლიკის ბაშკირ ქალთა საზოგადოება
ზოგადი მახასიათებლები
„ბაშკირეთის რესპუბლიკის ბაშკირ ქალთა საზოგადოება“ თანამშრომლობს იხლასის მეჩეთთან, რომელთანაც ერთობლივად მართავს  სხვადასხვა ღონისძიებებს. მათგან აღსანიშნავია: სამეცნიერო-პრაქტიკული კონფერენცია „ისლამი და ქალი“. 2006 წელს მოსკოვსა და ეკატერინბურგში ორგანიზაციის წარმომადგენლებმა მონაწილეობა მიიღეს ქალაქებში მრავალეთნიკურ სივრცეში ოჯახური პრობლემებისადმი მიძღვნილ კონფერენციებში. ორგანიზაციის დახმარებით 2004 წელს თათრეთის რესპუბლიკის ქალაქ ნაბერეჟნიე ჩელნიში გაიხსნა ბაშკირული სკოლა.
„ბაშკირეთის რესპუბლიკის ბაშკირ ქალთა საზოგადოება“ ბაშკირ ქალთა კავშირის, ბაშკირების მსოფლიო კურულტაის (კონგრესი) წევრია. საზოგადოება თანამშრომლობს რეგიონთაშორის ქალთა საზოგადოებრივ ორგანიზაციასთან თურქულენოვანი ხალხების ტრადიციების შენარჩუნების ხელშეწყობისთვის, თურქული სამყაროს ქალთა მსოფლიო ასოციაციასთან, აქტირმას საზოგადოებრივ ორგანიზაციასთან და სხვა.
„ბაშკირეთის რესპუბლიკის ბაშკირ ქალთა საზოგადოების“ეგიდით გამოიცა გზამკვლევი ბაშკირეთის ცნობილი ქალების შესახებ („ბაშკირი ქალი ათასწლეულის მიჯნაზე. უფა, 2000.“), სხვადასხვა მეთოდოლოგიური ბროშურები („რჩევები ახალგაზრდა ოჯახს. უფა, 1995 წ.“, „დედის წელი. უფა, 2001“) და სხვა ბეჭდური მასალები.
სქოლიო
კატეგორია:ქალთა ორგანიზაციები კატეგორია:ქალთა ორგანიზაციები ბაშკირეთში
კარლ ვესტმანი
ერნსტ კარლ ვესტმანი (Carl Westman; დ. 20 თებერვალი, 1866, უფსალა, შვედეთი — გ. 23 იანვარი, 1936, სტოკჰოლმი) — შვედი არქიტექტორი და ინტერიერის დიზაინერი. ერთ-ერთი პირველი, რომელმაც ნაციონალური რომანტიზმის სტილი გამოიყენა, თუმცა მოგვიანებით ნეოკლასიკურ სტილს დაუბრუნდა.
სწავლობდა შვედეთის სამეფო ტექნოლოგიურ ინსტიტუტსა (1885-1889) და შვედეთის ხელოვნების სამეფო უნივერსიტეტში. 1893-1895 წლებში მუშაობდა აშშ-ში. სამშობლოში დაბრუნების შემდეგ სტაჟირებას გადიოდა არონ იოჰანსონთან, რომელიც იმ პერიოდში მუშაობდა შვედეთის პარლამენტის შენობაზე. 1897 წელს გახსნა საკუთარი სახელოსნო.
სქოლიო
კატეგორია:შვედი არქიტექტორები კატეგორია:შვედი დიზაინერები კატეგორია:დაბადებული 20 თებერვალი კატეგორია:დაბადებული 1866 კატეგორია:გარდაცვლილი 1936 კატეგორია:დაბადებული 20 თებერვალი
Viridoturris
Viridoturris — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
დუნაის დელტა
დუნაის დელტა (რუმ. Delta Dunării, უკრ. Дельта Дунаю) — მეორე უდიდესი სამდინარო დელტა ევროპაში, ვოლგის დელტის შემდეგ. დელტის უდიდესი ნაწილი რუმინეთის ტერიტორიაზე მდებარეობს, ხოლო ჩრდილოეთის პატარა ნაწილი უკრაინის ტერიტორიაზე. მთლიანი ფართობი დაახლოებით 4152 კმ²-ია, სადანაც 3446 კმ² რუმინეთში მდებარეობს. თუ დელტის შემადგენლობაში მოვისაზრებთ რაზიმ-სინოეს ლაგუნას, მაშინ მისი ფართობი 5165 კმ²-მდე გაიზრდება.
დელტამ ფორმირება ძვ. წ. დაახლოებით 4 000 წლისთვის დაიწყო შავი ზღვის ყურეში, როდესაც ზღვის დონემ აიწია და დღეს არსებულს მიაღწია. ამჟამად დუნაის დელტა ალუვიურ ვაკეს წარმოადგენს, რომელიც ძირითადად წყლითა და ჭარბტენიანი ტერიტორიებითაა დაფარული. მოიცავს მრავალ ჩახლართულ ჭაობს, არხებს, ნაკადულსა და ტბას. საშუალო სიმაღლე 0.52 მ-ია, მაგრამ ტერიტორიის 20% ზღვის დონის დაბლა მდებარეობს.
რესურსები ინტერნეტში
კატეგორია:რუმინეთის გეოგრაფია კატეგორია:მსოფლიო მემკვიდრეობის ძეგლები რუმინეთში
ბურბაგენა
ბურბაგენა (Burbáguena, Burbaguena) — მუნიციპალიტეტი ესპანეთში, შედის არაგონის ავტონომიური გაერთიანების ტერუელის პროვინციის ხილოკის კომარკის შემადგენლობაში. ფართობი — 39,015886 კმ². მოსახლეობა — 211 კაცი (2020 წ.).
სქოლიო
კატეგორია:ტერუელის მუნიციპალიტეტები
ზემო შაქშაქეთი
ზემო შაქშაქეთი — სოფელი საქართველოში, შიდა ქართლის მხარის ქარელის მუნიციპალიტეტში (მოხისის თემი). მდებარეობს შიდა ქართლის ვაკეზე, მდინარე დასავლეთის ფრონის (სურამულის მარცხენა შენაკადი) ნაპირას. ზღვის დონიდან 660 მეტრი, ქარელიდან 16 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 127 ადამიანი.
სქოლიო
კატეგორია:ქარელის მუნიციპალიტეტის სოფლები
ყანიშ სათფაევი
ყანიშ იმანთაის ძე სათფაევი (Каны́ш Иманта́евич Сатпа́ев; დ. 12 აპრილი [ ძვ. სტ. 31 მარტი], 1899, ყოფ. აკელის თემის აული ახლანდელი პავლოდარის ოლქში — გ. 31 იანვარი, 1964, მოსკოვი) — ყაზახი გეოლოგი. სსრკ მეცნიერებათა აკადემიის აკადემიკოსი (1946). სკკპ წევრი 1944 წლიდან. საბჭოთა მეტალოგენიის ერთ-ერთი ფუძემდებელი.
1926 წელს დაამთავრა ტომსკის ტექნოლოგიური ინსტიტუტი. 1941–1964 წლებში იყო ახლანდელი ყაზახეთის სსრ მეცნიერებათა აკადემიის გეოლოგიის ინსტიტუტის დირექტორი (ახლა ეს ინსტიტუტი სათფაევის სახელს ატარებს), 1942 წლიდან — სსრკ მეცნიერებათა აკადემიის ყაზახეთის ფილიალის პრეზიდიუმის თავმჯდომარე, 1946–1952  და 1955–1964  — ყაზახეთის მეცნიერებათა აკადემიის პრეზიდენტი. სათფაევის შრომები ძირითადად ეხება ყაზახეთის წიაღისეულის პროგნოზირების პრობლემებს. სათფაევი იყო სსრკ უმაღლესი საბჭოს II, III, V და VI მოწვევის დეპუტატი. ლენინური (1958) და სსრკ სახელმწიფო (1942) პრემიები.
დაჯილდოებულია 4 ლენინის ორდენით, სამამულო ომის 2 ხარისხის ორდენით, აგრეთვე მედლებით. სათფაევის სახელი ეწოდა მინერალს სათფაევიტი. დაკრძალულია ალმა-ათაში.
რესურსები ინტერნეტში
კატეგორია:ყაზახი გეოლოგები კატეგორია:ყაზახეთის სსრ-ის II მოწვევის უმაღლესი საბჭოს დეპუტატები‎ კატეგორია:ყაზახეთის სსრ-ის III მოწვევის უმაღლესი საბჭოს დეპუტატები კატეგორია:ყაზახეთის სსრ-ის IV მოწვევის უმაღლესი საბჭოს დეპუტატები‎
ჯორჯ ველა
ჯორჯ ველა (George Vella; დ. 24 აპრილი, 1942) — მალტელი პოლიტიკოსი. მალტის მოქმედი პრეზიდენტი 2019 წლის 4 აპრილიდან. ლეიბორისტული პარტიის წევრი.
დაიბადა 1942 წლის 24 აპრილს ქალაქ ზეიტუნში, სადაც მიიღო დაწყებითი განათლება. 1964 წელს დაამთავრა მალტის სამეფო უნივერსიტეტის მედიცინისა და ქირურგიის ფაკულტეტი და გახდა კვალიფიციური ექიმი.
სქოლიო
კატეგორია:მალტის პრეზიდენტები
გარი ლინეკერი
გარი უინსტონ ლინეკერი (Gary Winston Lineker; დ. 30 ნოემბერი, 1960, ლესტერი, ინგლისი) — ინგლისელი ფეხბურთელი, თავდამსხმელი. სხვადასხვა დროს იცავდა „ლესტერ სიტის“, „ევერტონის“, „ბარსელონას“, „ტოტენჰემ ჰოტსპურის“, „ნაგოია გრამპუსისა“ და ინგლისის ეროვნული ნაკრების ღირსებას. ერთადერთი ფეხბურთელი, რომელმაც სამი სხვადასხვა კლუბის — „ლესტერ სიტის“ (1985), „ევერტონისა“ (1986) და „ტოტენჰემ ჰოტსპურის“ (1990) რიგებში მოიპოვა ინგლისის ჩემპიონატის საუკეთესო ბომბარდირის ტიტული.
1986 წლის მექსიკის მსოფლიო ჩემპიონატის საუკეთესო ბომბარდირი, 1990 წლის იტალიის მსოფლიო ჩემპიონატის, ასევე, 1988 წლის გერმანიისა და 1992 წლის შვედეთის ევროპის ჩემპიონატების მონაწილე ინგლისის ეროვნული ნაკრების შემადგენლობაში. ერთ-ერთი საუკეთესო თავდამსხმელი და ყველა დროის მესამე საუკეთესო ბომბარდირი ინგლისის ნაკრების ისტორიაში უეინ რუნისა და ბობი ჩარლტონის შემდეგ.
საფეხბურთო კარიერის დასრულების შემდეგ საქმიანობას აგრძელებს სპორტულ ჟურნალისტიკაში, როგორც სატელევიზიო სპორტული პროგრამების წამყვანი და საფეხბურთო მიმომხილველი. ბრიტანეთის სამაუწყებლო კორპორაციის, BBC-ის სპორტული განყოფილების (BBC Sport) რედაქციის მიერ მომზადებული მთავარი საფეხბურთო გადაცემის, ფეხბურთის გულშემატკივრებსა და სპეციალისტებს შორის მსოფლიოში ერთ-ერთი ყველაზე უფრო პოპულარული და რეიტინგული — „დღის მატჩის“ (Match of the Day) წამყვანი 1999 წლიდან.
2016 წლის 7 ნოემბერს ერთ-ერთი ყველაზე უფრო პოპულარული და მრავალტირაჟიანი ყოველკვირეული ბრიტანული გაზეთის The Daily Telegraph-ის სპორტული რედაქციის ფეხბურთის განყოფილების უფროსისა და მთავარი კორესპონდენტის, ჯეისონ ბარტის (Jason Burt) ავტორობით გამოქვეყნდა სია, სადაც წარმოდგენილი იყო დიდი ბრიტანეთის ფეხბურთის ისტორიაში ყველა დროის 20 საუკეთესო ფეხბურთელი. ამ სიაში ლინეკერი მე-14 ადგილს იკავებს — ჯორჯ ბესტის, ბობი ჩარლტონის, ბობი მურის, ჯონ ჩარლზის, სტენლი მეთიუზის, კენი დალგლიშის, ტომ ფინის, რაიან გიგზის, დენის ლოუს, ჯიმი გრივზის, გარეთ ბეილის, გორდონ ბენქსისა და გრემ სუნესის შემდეგ.
მთელი თავისი თექვსმეტწლიანი (1978–1994) საფეხბურთო კარიერის განმავლობაში მას არც საკლუბო და არც სანაკრებო დონეზე არასოდეს მიუღია ყვითელი ბარათი.
ინგლისური ფეხბურთის წინაშე თვალსაჩინო დამსახურებისათვის, მის განვითარებასა და პოპულარიზაციის საქმეში შეტანილი განსაკუთრებული წვლილის, ასევე, სპორტული მიღწევების აღიარების ნიშნად 2003 წელს შეიყვანეს ინგლისური ფეხბურთის მუზეუმის დიდების დარბაზში (National Football Museum Hall Of Fame).
ბიოგრაფია
დაიბადა 1960 წელს ლესტერში. მან კარიერა „ლესტერ სიტიში“ დაიწყო და 1985 წლამდე სწორედ ამ კლუბში თამაშობდა. შემდეგ 1985–86 წლების სეზონი „ევერტონში“ გაატარა, ხოლო 1986–89 წლებში „ბარსელონას“ რიგებში გამოდიოდა. 1989 წლიდან იგი ისევ ინგლისში დაბრუნდა და „ტოტენჰემ ჰოტსპურში“ განაგრძო თამაში და პროფესიონალური კარიერა სწორედ ამ კლუბში დაასრულა.
სანაკრებო კარიერა
1984–1992 წლებში იყო ინგლისის ეროვნული საფეხბურთო ნაკრების წევრი, რომლის შემადგენლობაში 80 მატჩი ითამაშა და 48 ბურთი გაიტანა.
მსოფლიო ჩემპიონატებზე
ლინეკერმა მსოფლიო ჩემპიონატების 12 შეხვედრაში მიიღო მონაწილეობა და 10 გოლი გაიტანა.
სქოლიო
კატეგორია:დაბადებული 1960 კატეგორია:დაბადებული 30 ნოემბერი კატეგორია:ინგლისელი ფეხბურთელები კატეგორია:ინგლისის ეროვნული საფეხბურთო ნაკრების ფეხბურთელები კატეგორია:პრემიერ ლიგის ფეხბურთელები კატეგორია:ესპანეთის პრიმერა დივიზიონის ფეხბურთელები კატეგორია:ბარსელონის ფეხბურთელები კატეგორია:ევერტონის ფეხბურთელები კატეგორია:ტოტენჰემ ჰოტსპურის ფეხბურთელები კატეგორია:ლესტერ სიტის ფეხბურთელები კატეგორია:ფიფას 100-ეული კატეგორია:1986 წლის მსოფლიო საფეხბურთო ჩემპიონატის ფეხბურთელები კატეგორია:1990 წლის მსოფლიო საფეხბურთო ჩემპიონატის ფეხბურთელები კატეგორია:1988 წლის ევროპის საფეხბურთო ჩემპიონატის ფეხბურთელები
ოლღა ბარამიშვილი
ოლღა ბარამიშვილი (დ. 30 ნოემბერი, 1907, თბილისი — გ. 29 სექტემბერი, 1956, იქვე) — ქართველი კომპოზიტორი და პიანისტი, სპეციალური და ზოგადი სოლფეჯიოს კურსის დოცენტი.
ბიოგრაფია
ოლღა ივანეს ას ბარამიშვილი დაიბადა 1907 წლის 30 ნოემბერს თბილისში. 1930 წელს დაამთავრა თბილისის სახელმწიფო კონსერვატორია ფორტეპიანოსა (პროფ. ა. თულაშვილი) და კომპოზიციის (პროფ. ს. ბარხუდარიანი) განხრით. 1931-1933 წ.წ. კვალიფიკაციის ასამაღლებლად სწავლობდა ლენინგრადის კონსერვატორიაში პროფ. ვ. შჩერბაჩოვისა და ხ. კუშნარევის ხელმძღვანელობით. 1938 წლიდან ოლღა ბარამიშვილი ასწავლიდა თბილისის კონსერვატორიაში ჰარმონიის კურსს როგორც ასისტენტი, ხოლო 1943 წლიდან დოცენტის რანგში — სპეციალურ და ზოგად სოლფეჯიოს კურსს. მას, როგორც კომპოზიტორს, დაწერილი აქვს ვოკალურ-სიმფონიური და სარომანსო ციკლები ვაჟა-ფშაველას, გალაკტიონ ტაბიძის, ალექსანდრე პუშკინისა და სხვა გამოჩენილ პოეტთა ლექსებზე, მუსიკა სპექტაკლებისთვის და ა.შ. დ. სლიანოვასთან ერთად ოლღა ბარამიშვილს ქართულ მუსიკალურ მასალაზე დაყრდნობით დაწერილი აქვს სოლფეჯიოს სახელმძღვანელო. გარდაიცვალა 48 წლის ასაკში, 1956 წლის 29 სექტემბერს თბილისში.
რესურსები ინტერნეტში
კატეგორია:ქართველი კომპოზიტორები კატეგორია:დაბადებული 30 ნოემბერი კატეგორია:დაბადებული 1907 კატეგორია:გარდაცვლილი 29 სექტემბერი კატეგორია:გარდაცვლილი 1956
რუხი მემინდვრია
რუხი მემინდვრია (Microtus) — ძუძუმწოვართა გვარი ზაზუნასებრთა ოჯახისა. სხეულის სიგრძეა 11–20 სმ, კუდისა — 1,5–9,5 სმ. ტანი თითისტარისებრია, კუდი მოკლე, ყურები და თვალები პატარა. თმის საფარი მაღალი, ხშირი და რბილია. ზურგი ძირითადად შეფერილია მორუხო-ყავისფრად, მუქად, მუცელი უფრო ღიაა. ცნობილია 8 ქვეგვარის 60-მდე სახეობა. სისტემატიკა ბოლომდე გარკვეული არ არის.
გავრცელებული არიან ძველ და ახალ სამყაროში — ჩრდილოეთის ყინულოვანი ოკეანის საზღვრებიდან ტროპიკული ზონის ჩრდილოეთ ნაწილამდე. მთებში ადიან ზღვის დონიდან 4500 მეტრამდე. უპირატესობას ანიჭებენ ტენიან ველებს ან ნახევრად დაჭაობებულ უბნებს. რამდენიმე სახეობა ბინადრობს განვითარებული ბალახოვანი საფრის მქონე ნათელ ტყეებში, არიან მშრალ სტეპებში ცხოვრებასთან ადაპტირებული სახეობებიც. მრავალი მემინდვრია ეტანება აგროცენოზს, საძოვრებს, მდელოებს, ბაღებს, მინდვრებსა და ბოსტნებს. ტიპური წარმომადგენლებია: ჩვეულებრივი მემინდვრია (M. arvalis), ეკონომიური მემინდვრია (M. oeconomus), საზოგადოებრივი მემინდვრია (M. cocealis).
აქტიურები არიან დღისით, ღამით ან დღე-ღამურად. ახასიათებთ კოლონიები. თხრიან რთულ სოროებს ან სოროთა სისტემებს რამდენიმე (2–3) ან მრავალრიცხოვანი (300-მდე) ამოსასვლელით; აწყობენ საბუდარ კამერებსა და საწყობებს. იკვებებიან უპირატესად მცენარეთა მწვანე ნაწილებით, იშვიათად ქერქით, თესლებით, კენკრით. წელიწადში იძლევიან 3–4 (ზოგჯერ 7-მდე) თაობას, თითო დაყრაზე შობენ 5–6 ნაშიერს. სქესობრივ სიმწიფეს 1–2 თვეში აღწევენ. რიგი სახეობებისათვის დამახასიათებელია რიცხოვნობის მკვეთრი მერყეობა — პრაქტიკულად სრულად გაქრობიდან რამდენიმე ასეულ ინდივიდამდე 1 ჰექტარ ფართობზე.
წარმოადგენენ ბეწვის მხრივ საინტერესო მტაცებელი ცხოველების ძირითად საკვებს. მათი მთხრელი საქმიანობა უზრუნველყოფს ნიადაგის დრენაჟსა და აერაციას, ხელს უწყობს ნაყოფიერების ამაღლებას. არქტიკაში, ლემინგებთან ერთად, მემინდვრიების რაოდენობა განსაზღვრავს მთლიანი ბიოტის ცხოვრების რიტმს. აგროცენოზებში მნიშვნელოვანი ზიანის მიყენება შეუძლიათ კულტურული მცენარეების მიწისქვეშა და მიწისზედა ნაწილების განადგურებით, ახალგაზრდა ხეების ქერქის შემოღრღნით. ბევრი სახეობა გადამწყვეტ როლს ასრულებს ადამიანისათვის საშიში დაავადებების გავრცელებაში, მ.შ. ტულარემიის, ლეპტოსპიროზის, ჭირის.
რიგი მცირეარეალიანი სახეობები შეტანილია ბუნების დაცვის საერთაშორისო კავშირის წითელ ნუსხაში, აქვთ მოწყვლადი მდგომარეობის სტატუსი, ბავარიული მემინდვრიას (M. bavaricus) მდგომარეობა კრიტიკულად მიიჩნევა.
სქოლიო
*
აკუმულაცია (მრავალმნიშვნელოვანი)
აკუმულაცია შეიძლება აღნიშნავდეს :
ქართული ღვინო
thumb|300px|ვენახი კახეთში.
ქართული ღვინო ისტორიით ერთ-ერთი უძველესია ევროპაში. დღეისთვის ნაპოვნი ყველაზე ადრეული ნიშნები მევენახეობისა და ღვინის წარმოებაზე მიუთითებს საქართველოში ღვინის კულტურის არსებობაზე დაახ. 8000 წლის წინ, რაც საქართველოს ღვინის სამშობლოს სტატუსს ანიჭებს.
ყველაზე განთქმული მევენახეობით საქართველოს რეგიონებს შორის არის კახეთი (რომელიც იყოფა თელავისა და ყვარლის მიკრორეგიონებად), მას მოჰყვება ქართლი, იმერეთი, რაჭა-ლეჩხუმი და ქვემო სვანეთი, ასევე აფხაზეთი.
ისტორია
ჩვენი მატერიალური მემკვიდრეობა აგრეთვე იცნობს: ყურძნის სახლავ სპეციალური დანებს, ღვინის დასაწურ მოწყობილობებს, თიხის და ლითონის ჭურჭელს, სხვადასხვა ფორმისა და სახის სასმისებს, ღვინის დასაყენებელ და შესანახ ქვევრებს და სხვა. ეს კულტურული კერები მდებარეობენ, როგორც დასავლეთ, ასევე აღმოსავლეთ საქართველოს ტერიტიაზე. კერძოდ: შულავერი, მცხეთა, თრიალეთი, ბიჭვინთა, ალაზნის ველი, მესხეთი და სხვა.
მეღვინეობის ამსახველი სხვადასხვა ორნამენტებიან ჭურჭელი აღმოჩენილია სამთავისში, იყალთოში, ზარზმაში, გელათში, ნიკორწმინდაში, ვარძიასა და საქართველოს სხვა რეგიონებში.
განსაკუთრებული აღნიშვნის ღირსია თრიალეთის კულტურა (ძვ.წ. III-II ათასწ.), სადაც უნიკალური ღვინის თასები, ბარძიმები, დოქები და სხვა სახის ჭურჭელია აღმოჩენილი. მათ შორის გამორჩეულია ვერცხლის ცნობილი თასი, რომელზეც გამოსახულია რელიგიური რიტუალი, რაც ღვინის თანხლებით სრულდებოდა და საკმაოდ მასშტაბური უნდა ყოფილიყო ორნამენტული კომპოზიციის მიხედვით. აგრეთვე აღსანიშნავია, ოქროს თასი, რომელიც მოპირკეთებულია სხვადასხვა სახის პატიოსანი თვლებით. ასეთი ბარძიმები უმთავრესად მათრობელისითხის - ღვინის დასალევად გამოიყენებოდნენ. ამაზე მიუთითებს მათ ზედაპირზე დალექილი ნარჩენებიც.
სრულიად ახლახან (2006 წ.) მცხეთასთან აღმოჩენილ იქნა ”თამადის” პატარა ბრინჯაოს სკულპტურა, რომელიც ძვ.წ. I ათასწლეულის დასაწყისით დათარიღდა. ამ სკულპტურაში კაცის ქანდაკს ხელში უჭირავს ყანწი (ძველქართულად - ჯიხვი).
ვაზის კულტთან არის დაკავშირებული ქრისტიანობის გავრცელებაც საქართველოში. როცა წმინდა ნინომ, საკუთარი თმით ვაზისგან შეკრა ჯვარი და იმით უქადაგა ქართლოსის ნათესავთ ქრისტეს რჯული. საფიქრებელია, რომ ვაზის ჯვარი წარმართულ საქართველოშიც ღვთაებრივ სიმბოლოდ, საიდუმლოს ზიარად ითვლებოდა, რისი ჯვარად ქცევაც ერის სულიერების უმაღლეს ცოდნასთან ზიარების ნიშანი იყო. აღსანიშნავია, რომ საქართველოს გარდა, არც ერთ ქრისტიანულ ქვეყანაში არ არსებობს ”ვაზის ჯვრის კულტი”.
ქართული სამარკო ღვინოები
thumb|350px|ქართული სამარკო ღვინოები
წერილობითი ცნობები
საქართველოში ღვინოს არსებობაზე წერილობითი ცნობები დაცულია ბერძნულ, სპარსულ და ქართულ წყაროებში.
ქსენოფონტე (ძვ. წ. V ს.) წერს, რომ კოლხების ღვინო ”სურნელოვანი და საამო” იყო.
სტრაბონის (ძვ. წ. I ს.) ცნობით, იბერიაში ყურძენი ფართოდ გავრცელებული ყოფილა და ვაზის ისეთი მოსავალი მოდიოდა, მოსახლეობას მისი სრულიად მოხმარება არ შეეძლო.
ქართველების ვაზისადმი სიყვარული მტრისთვისაც იმდენად კარგად იყო ცნობილი, რომ თემურ-ლენგმა საქართველოში თავისი მეხუთე ლაშქრობის დროს, ვაზის ამოძირკვა მთლიანად ერის განადგურებასთან გააიგივა. ამიტომ აწარმოა ”ეკონომიკური ომი” საქართველოსთან და კახეთში ვაზი თავის ჯარს მთლიანად გააჩეხინა, თუმცა მიზანი განუხორციელებელი დარჩა და უდიდესი ზიანის მიუხედავად, ქართველმა გლეხმა არა თუ აღადგინა ვაზის კულტურა აღმოსავლეთ საქართველოში, არამედ ყველა ვაზის ჯიშის გადარჩენაც შესძლო. მრავლის მეტყველელია ის ფაქტიც, რომ შაჰ-აბასის დროს კახეთიდან ირანში ღვინო ხარკის სახით გაჰქონდათ, ეს იყო უპრეცედენტო მოვლენა იმ ეპოქისთვის და შაჰის კარზე ქართლ-კახურ ღვინო ”ედემის სითხედ” იწოდებოდა.
მშვიდობის ხიდი
მშვიდობის ხიდი — საკუთარი სახელი რამდენიმე ხიდისა მსოფლიოში:
ბუადა
ბუადა (Buada) — რაიონი ნაურუს შემადგენლობაში, რომელიც ქვეყნის სამხრეთ-დასავლეთ ნაწილში მდებარეობს და ესაზღვრება დე-ფაქტო დედაქალაქ იარენს. ერთადერთი რაიონი, რომელსაც არ აქვს ზღვაზე გასასვლელი. ამ რაიონში მდებარეობს ბუადის ტბა, რომელიც კუნძულზე არსებული ყველაზე ლამაზი და რომანტიკული ადგილია. ბუადის ფართობია 2,66 კმ², ხოლო მოსახლეობა 980 კაცი.
სქოლიო
კატეგორია:ნაურუს რაიონები
ჩაგუნავა
საკუთარი სახელი ჩაგუნავა შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
მარუხის უღელტეხილი
მარუხის უღელტეხილი (Марухский перевал) — უღელტეხილი საქართველოსა და რუსეთის საზღვარზე. მდებარეობს აფხაზეთის კავკასიონის მთავარ ქედზე, მწვერვალ მარუხის დასავლეთით. სიმაღლე 2746 მ. მიდამოები აგებულია გრანიტოიდებით. დამახიათებელია გლაციალურ-ნივალური ლანდშაფტი. საცალფეხო გზით აკავშირებს ჩხალთის ხეობასა (გულრიფშის მუნიციპალიტეტი) და მარუხის ხეობას (ყარაჩაი-ჩერქეზეთი).
1942 წლის 25 აგვისტოდან მოყოლებული, მარუხის უღელტეხილზე მიმდინარეობდა უმძიმესი ბრძოლები, ქართული დივიზიები გენერალ-მაიორ კონსტანტინე ლესელიძის მეთაურობით გმირულად ებრძოდნენ ნაცისტური გერმანიის არმიას.
Lasioglossum kunzei
Lasioglossum kunzei — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1898 წელს.
მარუხის უღელტეხილი
ლიტერატურა
კატეგორია:აფხაზეთის ავტონომიური რესპუბლიკის უღელტეხილები კატეგორია:რუსეთის უღელტეხილები კატეგორია:აფხაზეთის კავკასიონის უღელტეხილები
Lasioglossum kunzei
სქოლიო
kunzei
The Resistance (ალბომი)
The Resistance — ჯგუფ Muse-ის მეხუთე სტუდიური ალბომი. იგი გამოვიდა 2009 წლის 13 სექტემბერს. ალბომის პროდიუსერი და მიქსის ავტორია მარკ სტენტი.
კონცეფცია
ალბომი ეფუძნება ჯორჯ ორუელის რომანის 1984 მოვლენებს. სიმღერებში ჟღერს უინსტონისა და ჯულიას, წიგნის მთავარი გმირების ფიქრები. მაგალითად, სიმღერაში Resistance მეთიუ ბელამი მღერის „you'll wake the Thought Police“ (შენ გააღვიძებ ფიქრების პოლიციას). ამ სტრიქონში პირდაპირი კავშირია წიგნის იმ ფრაგმენტთან, სადაც უინსტონი და ჯულია უკანონო კავშირში შედიან ერთმანეთთან და ეშინიათ, რომ მათ პოლიცია დაიჭერს.
შექმნა
ალბომის სათაური ცნობილი გახდა ჯგუფის საიტიდან სერვისში Twitter, 2009 წლის 22 მაისს. ცნობილი გახდა ერთ-ერთი სიმღერის სახელიც - United States of Eurasia - ყოველ შემთხვევაში, ჯგუფის თაყვანისმცემლებმა ის შეამჩნიეს ერთ-ერთ სურათზე, რომელზეც გამოსახული იყო ნოტების ფურცელი სტუდიიდან. ჰოვარდის მხრიდან ინფორმაცია ალბომის გამოცემის შესახებ დადასტურდა. 1 ივნისს ინფორმაციის გავრცელება გაგრძელდა და ცნობილი გახდა, რომ ჯგუფი ალბომის მხარდასაჭერ ტურსაც გამართავდა.
16 ივნისს დადასტურდა, რომ ალბომი გამოვიდოდა 14 სექტემბერს. 3 ივლისს Muse-ის Twitter-გვერდზე დაიწყო ალბომის სიმღერების სახელების დამატებაც, რაც ამავე დღეს დასრულდა. 14 ივლისს Muse-მა განაცხადა, რომ პირველი სინგლი ალბომიდან იქნებოდა Uprising.
2009 წლის 17 აგვისტოს სერვისზე iTunes გამოქვეყნდა ყველა სიმღერის 30 წამიანი ნაწყვეტები.
2009 წლის 7 სექტემბერს ჯგუფის ოფიციალურ საიტზე მოსასმენად განთავსდა სიმღერის Undisclosed Desires სრული ვერსია. 10 სექტემბრიდან მთლიანი ალბომი განთავსდა გამოცემის The Guardian ოფიციალურ საიტზე.
9 სექტემბერს ცნობილი გახდა, რომ The Resistance ასევე გამოვიდოდა iTunes-ის სერვისის მეშვეობით ფორმატში iTunes LP - ალბომის, დამატებითი ვიდეორგოლებისა და ანიმაციური დამატებების ერთიანი პაკეტის სახით. სექტემბერში ასევე ცნობილი გახდა, რომ I Belong to You შევიდოდა ფილმში „ბინდის საგა: ახალი მთვარე“. ფილმის წინა ნაწილში, „ბინდი“, უკვე მოხვდა Muse-ის სხვა სიმღერა - Supermassive Black Hole. „ახალი მთვარის“ ვერსიაში I Belong to You წარმოდგენილია დამატებითი გიტარის პარტიებით და ამოღებულია ნაწილი 'Mon cœur s'ouvre à ta voix'.
2010 წლის იანვარში Resistance გამოვიდა ალბომის მესამე სინგლის სახით, ხოლო 2010 წლის აპრილში - მეოთხე სინგლი Exogenesis: Symphony.
სქოლიო
კატეგორია:Muse-ის ალბომები კატეგორია:2009 წლის ალბომები კატეგორია:კონცეპტუალური ალბომები კატეგორია:გრემის ჯილდო საუკეთესო როკ-ალბომისთვის
მაიმბუნგი
მაიმბუნგი (ოფიციალურად მაიმბუნგის მუნიციპალიტეტი; Lungsod sa Maimbung; Bayan ng Maimbung) ― მეხუთე კლასის მუნიციპალიტეტი სულუს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 59 597 ადამიანს შეადგენს. მოიცავს 27 ბარანგაის.
სქოლიო
კატეგორია:სულუს მუნიციპალიტეტები
კოატლინჩანი
კოატლინჩანი (Coatlinchan) – ქალაქი მეხიკოს შტატში.
კოატლინჩანის ტერიტორიაზე აღოჩენილია კოლოსალური ბაზალტის ძეგლი, რომლის წონაც, დაახლოებით, 168 ტონა იყო, ხოლო ასაკი – 1000 წელზე მეტი, სავარაუდოდ, გამოსახავდა ტლალოკს. ძეგლი სპეციალური თორმეტბორბლიანი ტრაქტორის მეშვეობით გადაიტანეს ანთროპოლოგიის ნაციონალურ მუზეუმში (მეხიკო) 1964 წელს. ადგილობრივი მოსახლეობა დიდი ხნის განმავლობაში ძეგლის გადატანის შესაძლებლობას არ იძლეოდა, სანამ მთავრობა არ შეპირდა ქალაქში სამუშაოების გატარებას. ზოგიერთი მეცნიერი თვლის, რომ ძეგლი გამოსახავს არა ტლალოკს, არამედ მის დას ან სხვა მდედრობითი სქესის ღვთაებას.
რესურსები ინტერნეტში
კატეგორია:აცტეკები კატეგორია:მექსიკის ისტორია
GRRR!
GRRR! — ინგლისური როკ-ჯგუფ როლინგ სტოუნზის სიმღერების კომპილაციური ალბომი, რომელიც გამოიცა 2012 წლის 12 ნოემბერს. მასში, გარდა ჯგუფის ცნობილი სიმღერებისა, შეტანილია ორი ახალი, „Gloom and Doom“ და „One Last Shot“, ჩაწერილი 2012 წლის აგვისტოში. კრებული გამოიცა ორი სახით - 50 და 80 სიმღერიან ბოქს-სეტებად.
ყდა
ყველა გამოცემის გარეკანის ავტორია უოლტონ ფორდი გარეკანზე გამოსახულია გორილა როლინგ სტოუნზის ლოგოთი, რომელიც ტუჩებსა და ენას წარმოადგენს.
სქოლიო
კატეგორია:როლინგ სტოუნზის კომპილაციური ალბომები კატეგორია:2012 წლის კომპილაციური ალბომები კატეგორია:ABKCO Records-ის კომპილაციური ალბომები კატეგორია:Polydor Records-ის კომპილაციური ალბომები კატეგორია:Interscope Records-ის კომპილაციური ალბომები
გურამ აჯოევი
გურამ ზაქარიას ძე აჯოევი (Гурам Захарович Аджоев, Gûramê Zaharê Edjoêv; 16 ოქტომბერი, 1961) — ქურთული წარმოშობის საბჭოთა ფეხბურთელი, თბილისის საფეხბურთო სკოლის „ნორჩი დინამოელი“-ს აღზრდილი.
დაამთავრა თსუ-ს ეკონომიკური ფაკულტეტი 1982 წელს და ხარკოვის იურიდიული აკადემია.
1979 წელს რუსთავის საფეხბურთო კლუბში დაიწყო თამაში. 1980 წელს ქუთაისის „ტორპედოს“ მოთამაშე გახდა. 1981 წლიდან მოსკოვის „დინამოში“ მიიწვიეს. შემდეგ იყო მოსკოვის სპარტაკი, ხარკოვის „მეტალისტი“, თბილისი „დინამო“, „ბეითარი“, უნგრული „დიოშდიორი“ და რამენსკოეს „სატურნი“.
რესურსები ინტერნეტში
კატეგორია:დაბადებული 16 ოქტომბერი კატეგორია:დაბადებული 1961 კატეგორია:საბჭოთა ფეხბურთელები კატეგორია:რუსი ფეხბურთელები კატეგორია:საბჭოთა კავშირის სპორტის ოსტატები კატეგორია:საბჭოთა კავშირის საფეხბურთო ჩემპიონატის ფეხბურთელები კატეგორია:მოსკოვის დინამოს ფეხბურთელები კატეგორია:თბილისის დინამოს ფეხბურთელები კატეგორია:მოსკოვის სპარტაკის ფეხბურთელები კატეგორია:მეტალისტის ფეხბურთელები კატეგორია:ბეითარ იერუსალიმის ფეხბურთელები კატეგორია:დიოშდიორის ფეხბურთელები კატეგორია:რამენსკოეს სატურნის ფეხბურთელები კატეგორია:უკრაინის საფეხბურთო პრემიერლიგის ფეხბურთელები კატეგორია:ქურთები კატეგორია:ეზიდები
ფუკოს ქანქარა
thumb|ფუკოს ცდა სამხრეთ ნახევარსფეროში. გამოსახული ტრაექტორია შეესაბამება წონასწორობის მდგომარეობიდან გამოყვანილ ქანქარას.
ფუკოს ქანქარა — ქანქარა, რომლის მიზანია დედამიწის 24 საათიანი ბრუნვის დემონსტრაცია. საზოგადოებისთვის ღია დემონსტრაცია ლეონ ფუკომ განახორციელა 1851 წელს პარიზის პანთეონში. გუმბათის ქვეშ ფუკომ დაკიდა 28 კილოგრამის მასის მქონე მეტალის მობასრული ბურთულა, რომელიც იყო დამაგრებული 67 მეტრის სიგრძის მქონე მავთულზე. დამაგრების ამ ხერხის მეშვეობით ქანქარას შეეძლო მოძრაობა ნებისმიერი მიმართულებით 6 მეტრის რადიუსით, ხოლო პანთეონის იატაკზე დაყრილმა მიწამ მოახდინა ბურთულის წვეროს მოძრაობების ფიქსაცია.
კატეგორია:გამოგონებები
კირბალი
კირბალი — სოფელი აღმოსავლეთ საქართველოში, შიდა ქართლის მხარის გორის მუნიციპალიტეტში (ზეღდულეთის თემი). მდებარეობს ტირიფონის ვაკეზე. ზღვის დონიდან 900 მეტრი, გორიდან 30 კილომეტრი.
დემოგრაფია
2014 წლის აღწერის მონაცემებით, სოფელში ცხოვრობს 517 ადამიანი.
სქოლიო
კატეგორია:გორის მუნიციპალიტეტის სოფლები
XIII დალაი ლამა
thumb|XIII დალაი ლამა ტუბტენ გიაცო (ტიბ. ཐུབ་བསྟན་རྒྱ་མཚོ་) (12 თებერვალი 1876 - 17 დეკემბერი 1933)- XIII დალაი ლამა და ტიბეტის მმართველი.
რესურსები ინტერნეტში
კატეგორია:დალაი ლამები კატეგორია:დაბადებული 1876 კატეგორია:გარდაცვლილი 1933 კატეგორია:სულიერი ლიდერები
ვლადიმერ გაგლოევი
ვლადიმერ გაგლოევი (ოს. Гаглойты Владимир; დ. 26 დეკემბერი, 1927, სოფ. დოდოთი— გ. 12 თებერვალი, 1996, მოსკოვი) — ოსი მწერალი, პროზაიკოსი, დრამატურგი და პუბლიცისტი. გორკის სახელობის ლიტერატურული ინსტიტუტის კურსდამთავრებული. მოღვაწეობდა ცხინვალში.
სქოლიო
კატეგორია:ოსი მწერლები კატეგორია:დაბადებული 1927 კატეგორია:გარდაცვლილი 1996 კატეგორია:ქურთის მუნიციპალიტეტში დაბადებულები კატეგორია:საქართველოში დაბადებული ოსები
The Verve-ის დისკოგრაფია
ბრიტანული ჯგუფის - The Verve-ის დისკოგრაფია, რომელიც მოიცავს ოთხ სტუდიურ ალბომს, თოთხმეტ სინგლს, ორ კრებულსა და სამ EP-ს.
სქოლიო
Discography  კატეგორია:დისკოგრაფიები
ტეიდეს ეროვნული პარკი
thumb|250px|ტეიდეს ეროვნული პარკი
ტეიდეს ეროვნული პარკი (Parque Nacional del Teide) — ეროვნული პარკი კუნძულ ტენერიფეზე (კანარის კუნძულები, ესპანეთი). დაარსდა 1954 წელს. არის ყველაზე დიდი და ძველი ეროვნული პარკი კანარის კუნძულებზე. პარკის ტერიტორიაზეა მთა ტეიდე (3718 მ; კანარის კუნძულების უმაღლესი მწვერვალი). 2007 წლის 28 ივნისს იუნესკომ შეიტანა მსოფლიო მემკვიდრეობის ძეგლების სიაში.
რესურსები ინტერნეტში
კატეგორია:ესპანეთის ეროვნული პარკები კატეგორია:მსოფლიო მემკვიდრეობის ძეგლები ესპანეთში
კუენკა
ტოპონიმი კუენკა შეიძლება აღნიშნავდეს:
საბრძოლო დიდების მემორიალი (ზავეტნოე)
საბრძოლო დიდების მემორიალი (Мемориал Воинской Славы) — მემორიალური კომპლექსი, მდებარეობს სოფელ ზავეტნოეში, ზავეტინის რაიონი, როსტოვის ოლქი, რუსეთის ფედერაცია. ეძღვნება მეორე მსოფლიო ომის დროს სოფელ ზავეტნოეს გათავისუფლებისათვის დაღუპულ ჯარისკაცებს.
ისტორია
მეორე მსოფლიო ომის პერიოდში ზავეტინის რაიონის ტერიტორია ოკუპირებული იყო გერმანელი ფაშისტების მიერ. 1942 წლის აგვისტოდან 29 დეკემბრის ჩათვლით ზავეტინის რაიონის სოფელ ზავეტნოეში, ანჰარის ხევთან მოქმედებდა პარტიზანული დანაყოფი „განრისხებული დონი“. იატაკქვეშეთში მოღვაწეობდა მრავალი ადგილობრივი მაცხოვრებელი. პარტიზანულ დანაყოფში იბრძოდა რაიონის მიწის განყოფილების აგრონომი ბორის თედორეს ძე კოროტკოვი. პარტიზანებმა დანიშვნიდან ერთი კვირის თავზე მოკლეს გერმანელების მიერ დანიშნული მამასახლისი. ნახევარი წლის შემდეგ კი გერმანელები გააძევეს სოფლისა და რაიონის ტერიტორიიდან.
სოფელ ზავეტნოეს გათავისუფლებისათვის ბრძოლაში, რომელიც დასრულდა 1942 წლის 28 დეკემბერს, დაიღუპნენ სტალინგრადის მექანიზირებული კორპუსის მე-3 გვარდიის 26-ე სატანკო ბრიგადის მამაცი მეთაური ნ. ა. დოროშენკო, 256-ე სატანკო ბრიგადის მეთაური კ. ლ. პანჩენკო და სხვა მერძოლები.
მათი დაკრძალვის ადგილზე რაიონულ ცენტრ ზავეტნოეში გაიხსნა მემორიალი. გმირების სახელები ეწოდა ქუჩებს სოფელ ზავეტნოეში.
თავის დროზე სოფლის მაცხოვრებლების ინიციატივით სკკპ რკპ-ს შეხვედრაზე მიიღეს გადაწყვეტილება მებრძოლი განმათავისუფლებლების მემორიალის მშენებლობის შესახებ. ქალაქ სტავროპოლის, არქიტექტორ გ. დ. ლომანოვის ხელოვნების სტუდიაში მოქანდაკე ფ. ი. პრეტიატკომ შექმნა ძეგლის თაბაშირის მაკეტი და გადასცა საზოგადოებას განხილვისათვის. სოფელ ზავეტნოეს მოსახლეობამ მაკეტი მოიწონა.
1973 წლის 9 მაისს მემორიალის საძმო სასაფლაოში დაასაფლავეს  კიდევ 34 მებრძოლი. მემორიალის ფილაზე ჩამოწერილია სოფლის განთავისუფლებაში დაღუპული მებრძოლების გვარები. მათ შორისაა: პანჩენკო კონსტანტინე, სტარკოვი ვლადიმირ, კოროტკოვი ბორის, დოროშკევიჩი ნიკოლაი და სხვა.
Viridoturris corona
Viridoturris corona — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
მეტალიკის ჯილდოების და ნომინაციების სია
მეტალიკას მიღებული აქვს ცხრა გრემის ჯილდო, მათგან ექვსი „საუკეთესო მეტალ შესრულებისათვის“ 1990, 1991, 1992, 1999, 2004 და 2009 წლებში. სიმღერა Enter Sandman განსაკუთრებით წარმატებული აღმოჩნდა ჯგუფისთვის: იგი წარდგენილი იქნა ნომინაციაზე „საუკეთესო როკ სიმღერა“ გრემის დაჯილდოების ცერემონიალზე და 1992 წელს მიიღო MTV-ის მუსიკალური ვიდეოების ჯილდო „საუკეთესო მეტალ ვიდეოსთვის“. ამ კატეგორიაში ჯგუფმა მეორე ჯილდოც მიიღო სიმღერისთვის Until it Sleeps. მეტალიკა ოთხჯერ იყო წარდგენილი ნომინაციაზე „ფავორიტი მძიმე მეტალ/მძიმე როკ შემსრულებელი“ ამერიკული მუსიკის დაჯილდოებაზე, რომელზეც ორჯერ გაიმარჯვა კიდეც, 1993 და 1997 წლებში. სამჯერ იქნა ნომინირებული მეტალიკა ბილბორდის მუსიკალურ დაჯილდოებაზე და სამჯერვე გაიმარჯვა. პირველად ჯგუფი ჯუნოს დაჯილდოებაზე წარდგენილი იქნა 1992 წელს სამ ნომინაციაში, მაგრამ არცერთში არ გაუმარჯვია; შემდეგ 2005 წელს მან ამავე დაჯილდოებაზე გაიმარჯვა ნომინაციაში „ჯეკ რიჩარდსონის წლის პროდიუსერი“ სიმღერით Some Kind of Monster. ჯამში მეტალიკას მიღებული აქვს 22 ჯილდო 57 ნომინაციიდან.
ამერიკული მუსიკის დაჯილდოება
ამერიკული მუსიკის დაჯილდოება ამერიკის წლიური დაჯილდოების ცერემონიაა, დაარსებული დიკ კლარკის მიერ 1973 წელს. მეტალიკას მიღებული აქვს ორი ჯილდო ექვსი ნომინაციიდან.
ბილბორდის მუსიკალური დაჯილდოება
ბილბორდის მუსიკალური დაჯილდოება ტარდება ყოველი წლის დეკემბერში და დასპონსორებულია ჟურნალ ბილბოლრდის მიერ. მეტალიკამ მიიღო სამი ჯილდო.
გრემის დაჯილდოება
გრემის დაჯილდოების ცერემონიას ყოველწლიურად მართავს ჩანაწერების ხელოვნებისა და მეცნიერების ეროვნული აკადემია. მეტალიკას მიღებული აქვს ცხრა ჯილდო თვრამეტი ნომინაციიდან.
Kerrang! დაჯილდოება
Kerrang! დაჯილდოება ყოველწლიური ცერემონიაა, რომელიც ტარდება ბრიტანული როკ ჟურნალ Kerrang!-ის მიერ. მეტალიკამ ხუთი ჯილდო მიიღო ამ ცერემონიაზე.
მეტეორის მუსიკალური დაჯილდოება
მეტეორის მუსიკალური დაჯილდოება წარმოადგენს ირლანდიის ეროვნული დაჯილდოების ცერემონიალს, რომლის დისტრიბუციას ახორციელებს MCD Productions. მეტალიკამ მიიღო ერთი ნომინაცია.
MTV Europe-ის მუსიკალური დაჯილდოება
MTV Europe-ის მუსიკალური დაჯილდოება MTV Europe-ის მიერ 1994 წელს დაარსებული ყოველწლიური დაჯილდოების ცერემონიაა. მეტალიკამ მიიღო ოთხი ნომინაცია.
Q-ის დაჯილდოება
Q-ის დაჯილდოება ტარდება ყოველწლიურად მუსიკალურ ჟურნალ Q-ის მიერ. მეტალიკამ მიიღო ერთი ნომინაცია.
რადიოს მუსიკალური დაჯილდოება
რადიოს მუსიკალური დაჯილდოება ყოველწლიური დაჯილდოების შოუა, რომელიც ეძღვნება 40 საუკეთესო მეინსტრიმულ სიმღერას. მეტალიკამ მიიღო ორი ნომინაცია.
მსოფლიო მუსიკალური დაჯილდოება
მსოფლიო მუსიკალური დაჯილდოება 1989 წელს დაარსებული ყოველწლიური დაჯილდოების შოუა, რომელიც ტარდება H.S.H.-ის პრინც ალბერტ II-ის პატრონაჟით. ჯონ მარტინოტი შოუს თანადამაარსებელი და აღმასრულებელი პროდიუსერია.
რესურსები ინტერნეტში
მეტალიკა კატეგორია:მეტალიკა
კალამოჩა
კალამოჩა  — ქალაქი და მუნიციპალიტეტი ესპანეთში, შედის არაგონის ავტონომიური გაერთიანების ტერუელის პროვინციის ხილოკის კომარკის შემადგენლობაში. ფართობი — 316,627162 კმ². მოსახლეობა — 4429 კაცი (2020 წ.).
სქოლიო
კატეგორია:ტერუელის ქალაქები კატეგორია:ტერუელის მუნიციპალიტეტები
კეიტი კესიდი
კეტრინ კესიდი (Katie Cassidy; დ. 25 ნოემბერი, 1986) — ამერიკელი მსახიობი. რამდენიმე უმნიშვნელო სატელევიზიო როლის შემდეგ, მან ყურადღება მიიპყრო როგორც „ყვირილის დედოფალმა“ საშინელებათა ფილმებში როდესაც უცხო ადამიანი რეკავს (2006), მან კელი პრესლის როლი მოირგო ფილმში, შავი შობა (2006), ხოლო რუბი განასახიერა საშინელებათა სატელევიზიო სერიალში, ზებუნებრივის მესამე სეზონში. (2007–2008). Taken-ში ნათამაშები (2008) მეორეხარისხოვანი როლის შემდეგ, კესიდიმ ითამაშა მთავარი როლები საიდუმლოებით მოცულ საშინელებათა სერიალში ჰარპერის კუნძული (2009) და დრამატული სერიალში Melrose Place (2009–2010) რიმეიქი. მან შეასრულა კრის ფოულზი ფილმში, A Nightmare on Elm Street (2010) და განმეორებითი როლი, ჯულიეტა შარპი ითამაშა დრამაში ჭორიკანა (2010–2012).
ადრეული ცხოვრება და ოჯახი
კეისიდი დაიბადა 1986 წლის 25 ნოემბერს, ლოს-ანჯელესში. ის არის მსახიობის და მომღერლის დევიდ კესიდის და მოდელის შერი უილიამსის შვილი. კესიდის ბებია და ბაბუა იყვნენ მსახიობები, ჯეკ კესიდი და ეველინ ვარდი. კეიტი არის სატელევიზიო პროდიუსერის შონ კესიდისა და მსახიობ პატრიკ კესიდისა და რაიან კესიდის დისშვილი. კესიდის ჰყავს უმცროსი ნახევარძმა, სახელად ბიუ, დაბადებული 1991 წელს, მამის მესამე ქორწინებიდან სუ შიფრინთან.
მას შემდეგ, რაც კეისიდის მშობლებმა ურთიერთობა დაასრულეს, მას დედა და მამინაცვალი რიჩარდ ბენედონი ზრდიდა. დევიდ კესიდიმ ისაუბრა ქეითის ცხოვრებაში მის არყოფნაზე და 2017 წლის თებერვალში თქვა: ”მასთან ურთიერთობა არასდროს მქონია. მე მისი მამა არ ვიყავი. მე მისი ბიოლოგიური მამა ვიყავი, მაგრამ არ გამიზრდია. მას სულ სხვა ცხოვრება აქვს. მე ვამაყობ მისით. ის ძალიან ნიჭიერია. ჩემთვის ძნელია იმის მიღება, თუ რამდენი წლის არის ის ახლა. ” ახალგაზრდობაში, კეისიდი იყო გულშემატკივრების გუნდში, California Flyers. ის კალაბასას საშუალო სკოლაში სწავლობდა.
სამსახიობო კარიერა
მინი|კესიდი [[2008 წელს]] 2003 წელს კესიდის სატელევიზიო და სამსახიობო დებიუტი შედგა, და გამოჩნდა ცხოვრებისეულ დრამატული სერიალის The Division-ის ეპიზოდში. გამოჩენილია სატელევიზიო შოუებში, მათ შორისაა: სახელგანთქმული შეგირდი 4, მოვუსმინოთ და ახალი გოგონა. 2005 წელს გამოჩნდა განმეორებითი როლით WB -ს სერიალში ''მე -7 ცა, სადაც ოთხი ეპიზოდის განმავლობაში თამაშობდა.
2006 წელს კესიდის დებიუტი ფილმში შედგა ტიფანი მედისონის როლით, საშინელებათა ფილმში როდესაც უცხო ადამიანი რეკავს. კესიდის აქვს მნიშვნელოვანი მეორეხარისხოვანი როლები ფილმებში: დააჭირეთ, Taken and იცხოვრე.
2006 წლის თებერვალში მონაწილეობა მიიღო კელი პრესლის როლით, საშინელებათა ფილმში შავი შობა, რომელიც 1974 წლის ფილმის რიმეიკია. ფილმი კონცენტრირებულია გაქცეულ მანიაკზე, რომელიც შობის ღამეს ბრუნდება ბავშვობის სახლში, რომელიც ახლა სოროების სახლია და სათითაოდ კლავს ყველა დაოჯახებულ დას. ფილმი გამოვიდა 2006 წლის 15 დეკემბერს, კრიტიკოსების უარყოფითი შეფასებით. ფილმმა საშუალო წარმატება მოიპოვა და მსოფლიოს მაშტაბით, $50 მილიონზე მეტი შემოსავალი მიიღო.
2007 წელს გამოჩნდა The CW-ის ზებუნებრივ დრამატულ სერიალში ზებუნებრივი. მან ითამაშა დემონის, რუბის როლი, მესამე სეზონის ექვს ეპიზოდში. 2008 წელს, მიუხედავად იმისა, რომ მისი პერსონაჟი შოუს მეოთხე სეზონში დაბრუნდა, კესიდი შეცვალა მსახიობმა ჟენევიევ კორტესემ.
2009 წლის თებერვალში, CW-მ კეიტი გადაიღო დრამატულ სერიალში Melrose Place.. მან განასახიერა ელა სიმსის როლი, პუბლიცისტის, რომელიც ცხოვრობს დასავლეთ ჰოლივუდის ბინების კომპლექსში და მის მაცხოვრებლებს ემსახურება. სერიალის პრემიერა შედგა 2009 წლის 8 სექტემბერს 2.31 მილიონ მაყურებლით. არაერთგვაროვანი მიმოხილვის მიუხედავად, კეისიდის შესრულება კრიტიკოსების და ჟურნალ New York-ის მიერ დასახელდა, როგორც საუკეთესო. CW– მ სერიალი გააუქმა 2010 წლის მაისში, დაბალი რეიტინგის გამო.
2010 წლის აპრილში გამოჩნდა ამჯერად საშინელებათა კლასიკაში, კოშმარი კოჭის ქუჩაზე, არის 1984 წლის ამავე სახელწოდების მქონე ფილმის რიმეიკი. განასახიერა კრის ფოულზი; საშუალო სკოლის მოსწავლე, რომელიც ხდება ფრედი კრუგერის მსხვერპლი. გადაღებები ჩიკაგოში დაიწყო, ფილმმა გახსნისთანავე $31 მილიონზე მეტი შემოსავალი მიიღო. კესიდი ნომინირებული იყო Teen Choice Award-ზე საშინელებათა ჟანრში შესრულებული როლისთვიდ, აღნიშნულო ნომინაცია მოიგო მეგან ფოქსმა.
პირადი ცხოვრება
კეისიდი არის საქველმოქმედო ორგანიზაციის „HELP მალავის“ სპიკერი.
2016 წელს სასიყვარულო ურთიერთობა დაიწყო მეთიუ როჯერთან. წყვილმა ნიშნობის შესახებ 2017 წლის 5 ივნისს გამოაცხადა. დაქორწინდნენ 2018 წლის 8 დეკემბერს. კესიდიმ განქორწინების შესახებ განცხადება შეიტანა 2020 წლის 8 იანვარს, ლოს-ანჯელესში.
ქვედა თლუღი
დემოგრაფია
2014 წლის აღწერის მონაცემებით სოფელში ცხოვრობს 186 ადამიანი.
სქოლიო
კატეგორია:ამბროლაურის მუნიციპალიტეტის სოფლები
სანტა-მონიკა (ჩრდილოეთი სურიგაო)
სანტა-მონიკა (ოფიციალურად სანტა-მონიკას მუნიციპალიტეტი; Lungsod sa Santa Monica; Bayan ng Santa Monica) ― მეხუთე კლასის მუნიციპალიტეტი ჩრდილოეთ სურიგაოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 9 423 ადამიანს შეადგენს. მოიცავს 11 ბარანგაის. მუნიციპალიტეტი ასევე ცნობილია, როგორც საპაო. სანტა მონიკა ერთ-ერთია კუნძულ სიარგაოს ორი უკიდურესი ჩრდილო მუნიციპალიტეტიდან.
სქოლიო
კატეგორია:ჩრდილოეთ სურიგაოს მუნიციპალიტეტები
მანსურ-მირზა ყაჯარი
მანსურ-მირზა ყაჯარი (Mənsur Mirzə Qovanli Qacar; დ. 30 ნოემბერი, 1869, თბილისი — გ. 1931, ბაქო) — ირანის უფლისწული.
მანსური დაიბადა 1869 წლის 30 ნოემბერს, საქართველოს დედაქალაქ თბილისში. მამამისი იყო ბაჰმან მირზა ყაჯარის შვილის, ხანბაბა მირზას ვაჟი, ხოლო დედამისი- მირზა ფათალი ახუნდოვის ასული, სეირაბია ხანუმი.
გარდაიცვალა 1931 წელს, ბაქოში.
ლიტერატურა
• Ənvər Çingizoğlu, Qacarlar və Qacar kəndi, Bakı, “Şuşa”, 2008, 334 səh.
კატეგორია:ყაჯართა დინასტიის უფლისწულები კატეგორია:დაბადებული 30 ნოემბერი კატეგორია:დაბადებული 1869 კატეგორია:გარდაცვლილი 1931
ABBA (ალბომი)
ABBA — შვედურ პოპ-ჯგუფ ABBA-ს მესამე სტუდიური ალბომი. გამოვიდა 1975 წელს. მასში შესულია რამდენიმე ცნობილი სიმღერა, რომელის ჩარტებში წარმატებული იყო.
ხელახალი გამოცემები და დამატებები
სხვადასხვა წლებში გამოდიოდა ალბომის ხელახალი გამოცემები შემდეგი დამატებებით:
1987 წლის გამოცემა
<OL START=12> <LI>Waterloo (ანდერსონი, სტიგ ანდერსონი, ულვეუსი) – 2:44 <LI>Hasta Mañana (ანდერსონი, ანდერსონი, ულვეუსი) – 3:09 <LI>Honey, Honey (ანდერსონი, ანდერსონი, ულვეუსი) – 2:55 <LI>Ring Ring (ანდერსონი, სტიგ ანდერსონი, ულვეუსი, ნილ სედაკა, ფილ კოდი) – 3:06 <LI>Nina, Pretty Ballerina (ანდერსონი, ულვეუსი) – 2:53 </OL>
1997 წლის გამოცემა
<OL START=17> <LI>Crazy World (ანდერსონი, ულვეუსი) – 3:48 <LI>Medley: Pick a Bale of Cotton/On Top of Old Smokey/Midnight Special (ხალხური, არანჟირება - ანდერსონი, ულვეუსი) – 4:21 </OL>
2001 წლის გამოცემა
<OL START=12> <LI>Crazy World (ანდერსონი, ულვეუსი) – 3:48 <LI>Medley: Pick a Bale of Cotton/On Top of Old Smoky/Midnight Special (ხალხური, არანჟირება - ანდერსონი, ულვეუსი) – 4:21 </OL>
2005 წლის გამოცემა
<OL START=12> <LI>Crazy World (ანდერსონი, ულვეუსი) – 3:46 <LI>Medley: Pick a Bale of Cotton/On Top of Old Smokey/Midnight Special (1978 წლის მიქსი) (ხალხური, არანჟირება - ანდერსონი, ულვეუსი) – 4:21 <LI>Mamma Mia (ესპანურად) (ანდერსონი, ანდერსონი, ულვეუსი, ბადი მაკ-კლასკი, მერი მაკ-კლასკი) – 3:34 </OL>
2008 წლის გამოცემა
შეტანილია The Albums-ში, ახლავს დამატებითი სიმღერები.
2012 წლის გამოცემა
შეტანილია იგივე დამატებითი სიმღერები, რაც 2005 წლის ვერსიაში და DVD:
სქოლიო
კატეგორია:1975 წლის ალბომები კატეგორია:ABBA-ს ალბომები კატეგორია:Polar Music-ის ალბომები
Lasioglossum kurandense
Lasioglossum kurandense — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1914 წელს.
პარაგვაის საგარეო ურთიერთობები
მინი|250პქ პარაგვაის საგარეო პოლიტიკა კონცენტრირებულია მეზობლებთან კარგი ურთიერთობების შენარჩუნებაზე; იგი აქტიურ მონაწილეობას იღებს რეგიონულ თანამშრომლობაში. ქვეყანა გაეროს წევრია და ერთი ვადით, 1967-1969 წლებში ის უშიშროების საბჭოს წევრიც იყო. პარაგვაი რამდენიმე საერთაშორისო ფინანსური ინსტიტუციის წევრობას ინარჩუნებს, მათ შორის მსოფლიო ბანკის, შიდა ამერიკული განვითარების ბანკის და საერთაშორისო სავალუტო ფონდის. იგი აგრეთვე გაერთიანებულია ამერიკის სახელმწიფოთა ორგანიზაციაში, ლათინური ამერიკის ინტეგრაციის ასოციაციაში (ALADI), რიოს ჯგუფში, ინტერპოლში, მერკოსურსა და სამხრეთ ამერიკის ერთა კავშირში.
პოლიტიკურ დონეზე, დიპლომატიურ საკითხებსა და საერთაშორისო ურთიერთობებს პარაგვაის საგარეო ურთიერთობათა სამინისტრო წარმართავს, რომელიც ხელისუფლების აღმასრულებელი შტოს წინაშეა ანგარიშვალდებული. ამჟამინდელი მინისტრი, 2011 წლიდან არის ხორხე ლარა კასტრო.
სხვა სამხრეთამერიკული ქვეყნებისგან განსხვავებით, პარაგვაი აღიარებს ჩინეთის რესპუბლიკას (ტაივანს) და არა ჩინეთის სახალხო რესპუბლიკას. დღეისათვის, პარაგვაი უმსხვილესი ქვეყანაა, რომელსაც ჩინეთის რესპუბლიკასთან ოფიციალური დიპლომატიური ურთიერთობები აქვს დამყარებული.
სქოლიო
კატეგორია:პარაგვაის პოლიტიკა *
მუსლიუმინკა
მუსლიუმინკა (Мөслим; Муслюминка) — სოფელი რუსეთის ფედერაციაში, ბაშკირეთის რესპუბლიკის ბაკალის რაიონში.
2010 წლის მონაცემებით სოფელში ცხოვრობს 0 ადამიანი. რაიონულ ცენტრ ბაკალიდან დაშორებულია 40 კილომეტრით. უახლოესი რკინიგზის სადგურია ტუიმაზი, რომელიც დაშორებულია 82 კმ-ით.
2002 წლის აღწერის მიხედვით მოსახლეობის უმრავლესობას თათრები (100 %) შეადგენენ.
ჯუღაშვილი
საკუთარი სახელი ჯუღაშვილი შეიძლება აღნიშნავდეს ერთ-ერთ შემდეგ პიროვნებათაგანს:
მუსლიუმინკა
სქოლიო
კატეგორია:ბაკალის რაიონის სოფლები
ნიკოლოზ სევერცოვი
ნიკოლოზ ალექსის ძე სევერცოვი (Никола́й Алексе́евич Се́верцов; დ. 5 ნოემბერი   [ძვ. სტ. 24 ოქტომბერი] , 1827, ვორონეჟი — გ. 8 თებერვალი [ძვ. სტ. 26 იანვარი] , 1885, ვორონეჟის მახლობლად) — რუსი ზოოლოგი, ზოოგეოგრაფი და მოგზაური.
1846 წელს დაამთავრა მოსკოვის უნივერსიტეტი. 1857-1879 წლებში იკვლევდა ტიან-შანის მთიანეთს, ყიზილ-ყუმის უდაბნოს, შეაგროვა მრავალრიცხოვანი ფლორისტული და ფაუნისტური მასალა პამირის მთიანეთზე, შეიმუშავა შუა აზიის ბუნების კომპლექსურ-გეოგრაფიული დახასიათება, პალეარქტიკის ზოოგეოგრაფიული დაყოფის პრინციპები და მისი ეკოლოგიური საფუძვლები. შეაგროვა დიდძალი მასალა რუსეთის და თურქესტანის მხარის ორნითოფაუნაზე.
შეისწავლა ხერხემლიან ცხოველთა პერიოდული მოვლენები. ჩარლზ დარვინის მოძღვრების მიმდევარი და პროპაგანდისტი იყო. აღსანიშნავია, რომ მისი შვილი ალექსი სევერცოვი (1866-1936) აგრეთვე ცნობილი ბიოლოგი იყო.
სევერცოვის სახელი მიეკუთვნა ზოგიერთ მცენარეს, ცხოველს, პიკს პეტრე I-ის ქედზე, მყინვარებს პამირისა და იმიერილის ალათაუზე.
ლიტერატურა
კატეგორია:რუსი ზოოლოგები კატეგორია:რუსი მოგზაურები კატეგორია:დაბადებული 1827 კატეგორია:გარდაცვლილი 1885
საარემაა (მაზრა)
საარემაა (Saaremaa ან Saare maakond) — მაზრა ესტონეთში, მდებარეობს კუნძულებზე საარემაა, მუჰუ აბრუკა, ვისლანდი, რუჰნუ და სხვ. ადმინისტრაციული ცენტრი – ქალაქი კურესაარე. მაზრის შემადგენლობაში შედის 16 მუნიციპალიტეტი: 1 ქალაქი (კურესაარე) და 15 თემი.
რესურსები ინტერნეტში
კატეგორია:ესტონეთის მაზრები
დემოკრატიული უნიონისტური პარტია
დემოკრატიული უნიონისტური პარტია (Democratic Unionist Party) — უნიონისტური პოლიტიკური პარტია ჩრდილოეთ ირლანდიაში, რომელიც უპირატესობას ბრიტანულ იდენტობას ანიჭებს. პარტია 1971 წელს, ჩრდილოეთ ირლანდიის კონფლიქტის მიმდინარეობისას, იან პეისლის მიერ დაფუძნდა. პეისლი პარტიას მომდევნო 37 წლის მანძილზე ხელმძღვანელობდა. დღეს მას ჯეფრი დონალდსონი მართავს. ჩრდილოეთ ირლანდიის ასამბლეაში პარტიას მეორე ადგილი აქვს, გაერთიანებული სამეფოს თემთა პალატაში კი სიდიდით მეხუთე პარტიაა.
დემოკრატიული უნიონისტური პარტია პროტესტანულ უნიონისტური პარტიისგან განვითარდა და მჭიდრო ისტორიული კავშირი აქვს ოლსტერის თავისუფალ პრესვიტერიანულ ეკლესიასთან, რომელიც პეისლიმ დააფუძნა. ჩრდილოეთ ირლანდიის კონფლიქტის მიმდინარეობისას, დემოკრატიულ უნიონისტური პარტია ეწინააღმდეგებოდა ირლანდიის ნაციონალისტებთან, ან რესპუბლიკელებთან ძალაუფლების გაზიარების იდეას, როგორც კონფლიქტის მოგვარების საშუალებას. გარდა ამისა, პარტია უარყოფდა ირლანდიის რესპუბლიკის ჩართვის მცდელობებს ჩრდილოეთ ირლანდიის საქმეებში. მისი კამპანია ეწინააღმდეგებოდა 1973 წლის სანინგდეილის შეთანხმებას, 1985 წლის ინგლის-ირლანდიის შეთანხმებას და 1998 წლის დიდი პარასკევის შეთანხმებას. 2006 წელს, პარტიამ ხელი მოაწერა წმინდა ენდრიუსის შეთანხმებას და დათანხმდა ძალაუფლების გაყოფას რესპუბლიკურ პარტია, შინ ფეინთან, რომელიც დათანხმდა პოლიციის სერვისის, სასამართლოს და კანონის უზენაესობის იდეის მხარდაჭერას.
დემოკრატიულ უნიონისტურ პარტიას უკავშირებენ ისეთ სხვადასხვა ლოიალისტ გასამხედროებულ დაჯგუფებებს, როგორიცაა ოლსტერის წინააღმდეგობის მოძრაობა და მესამე ძალა. ოლსტერის წინააღმდეგობის მოძრაობა დაარსდა 1986 წლის 10 ნოემბერს, დემოკრატიულ უნიონისტური პარტიის პოლიტიკოსების იან პეისლის, პიტერ რობინსონისა და ივან ფოსტერის მიერ. მათ მიზანს პირდაპირი ზომების მიღება წარმოადგენდა, რათა დაემხოთ შეთანხმება და დაემარცხებინათ რესპუბლიკანიზმი. მომდევნო წელს, ოლსტერის წინააღმდეგობის მოძრაობამ, ჩრდილოეთ ირლანდიის მიმართულებით, ხელი შეუწყო დიდი რაოდენობის იარაღის კონტრაბანდას, რომელიც გაინაწილეს ოსლტერის წინააღმდეგობის მოძრაობამ, ოლსტერის მოხალისე ძალამ და ოლსტერის თავდაცვის ასოციაციამ.
1970-იანი წლები
დემოკრატიული უნიონისტური პარტია პროსტესტანტული უნიონისტური პარტიისგან განვითარდა, რომელიც თავის მხრივ ოლსტერის პროტესტანტულმა მოძრაობამ წარმოშვა. პარტია 1971 წლის 30 სექტემბერს, პროტესტანტულ უნიონისტური პარტიის ლიდერმა, იან პეისლიმ და ოლსტერის უნიონისტური პარტიის ყოფილმა წევრმა, დესმონდ ბოულმა დააფუძნეს. პეისლი, ცნობილი, როგორც პროტესტანტი ფუნდამენტალისტი მინისტრი, ოლსტერის თავისუფალი პრესბიტერიანული ეკლესიის დამაარსებელი და ლიდერი იყო. იგი პარტიას და ეკლესიას, რომელიც ერთმანეთთან მჭიდრო კავშირში იყო, 37 წლის განმავლობაში ხელმძღვანელობდა. როდესაც პარტია დაფუძნდა, ჩრდილოეთ ირლანდია ეთნო-ნაციონალისტურ კონფლიქტში იყო გახვეული, რომელიც 1969 წელს დაიწყო და მომდევნო 30 წლის მანძილზე გაგრძელდა. კონფლიქტს საფუძველი საპროტესტო კამპანიამ ჩაუყარა, რომლის მთავარი მოთხოვნა პროტესტანტულ-უნიონისტური მთავრობისა და საპოლიციო ძალების მიერ, კათოლიკე და ირლანდიური ნაციონალისტური უმცირესობის მისამართით განხორციელებული დისკრიმინაციის შეწყვეტა იყო. უნიონისტები პროტესტს ხშირად ძალადობრივად ახშობდნენ იმ მიზნით, რომ მას ირლანდიის რესპუბლიკურ ფრონტად თვლიდნენ. სამოქალაქო უფლებების მოძრაობისადმი უნიონისტების წინააღმდეგობას პეისლი ხელმძღვანელობდა. დემოკრატიულ უნიონისტური პარტია უფრო ლოიალური იყო, ვიდრე ოლსტერის უნიონისტური პარტია, რაც ოლსტერის პროტესტანტი მშრომელთა კლასით იყო განპირობებული, რომელიც ოლსტერის უნიონისტური პარტიისგან სათანადო ყურადღებას ვერ იღებდა.
დემოკრატიული უნიონისტური პარტია დაუპირისპირდა 1973 წლის სანინგდეილის შეთანხმებას, რომელიც კონფლიქტის მოგვარების მცდელობა იყო. შეთანხმების თანახმად, უნდა შექმნილიყო ჩრდილოეთ ირლანდიის ახალი ასამბლეა და პარლამენტი, რომელშიც უნიონისტები და ირლანდიელი ნაციონალისტები გაიზიარებდნენ ძალაუფლებას. ხელშეკრულება ასევე ითვალისწინებდა ირლანდიის საბჭოს შექმნას, რომელიც ხელს შეუწყობდა ჩრდილოეთ ირლანდიისა და ირლანდიის რესპუბლიკის მთავრობებს შორის თანამშრომლობას. 1973 წლის ასამბლეის არჩევნებში, დემოკრატიულ უნიონისტურმა პარტიამ 8 ადგილი მოიპოვა, ხელშეკრულების მოწინააღმდეგე სხვა უნიონისტებთან ერთად კი შექმნა, ერთიანი ოლსტერის უნიონისტთა საბჭო, რათა დაპირისპირებოდა შეთანხმებას. 1974 წლის თებერვალში, გაერთიანებული სამეფოს არჩევნებში, ერთიანი ოლსტერის უნიონისტთა საბჭომ, ჩრდილოეთ ირლანდიისთვის განკუთვნილი 12 ადგილიდან, 11-ის მოპოვება შეძლო, მაშინ, როდესაც შეთანხმების მომხრე უნიონისტები დამარცხდნენ. 1974 წლის 15 მაისს, შეთანხმების მოწინააღმდეგე უნიონისტებმა გენერალური გაფიცვა მოაწყვეს, რომლის მიზანიც ხელშეკრულების გაუქმება იყო. გაფიცვის საკოორდინაციო კომიტეტში შედიოდნენ იან პეისლი, ერთიანი ოლსტერის უნიონისტთა საბჭოს და გასამხედროებული ჯგუფების ლიდერები. გაფიცვა 14 დღეს გაგრძელდა და ჩრდილოეთ ირლანდია ჩიხში შეიყვანა. გასამხედროებულმა ძალებმა, გზების ბლოკირებით და მუშების დაშინებით, გაფიცვას ხელი შეუწყეს. გაფიცვიდან მესამე დღეს, მათ დუბლინსა და მონაგანში 4 მანქანა ააფეთქეს, რასაც 33 უდანაშაულო ადამიანის სიცოცხლე ემსხვერპლა. გაფიცვის შედეგად, 28 მაისს, შეთანხმება გაუქმდა.
1975 წელს, შეთანხმების გაუქმების შემდეგ, ბრიტანეთის ხელისუფლებამ შექმნა კონსტიტუციური კონვენცია, უნიონისტებით და ნაციონალისტებით დაკომპლექტებული არჩევითი ორგანო, რომელიც ჩრდილოეთ ირლანდიის პოლიტიური პრობლემის მოგავრებას შეეცდებოდა. კონვენციის არჩევნებში, ერთიანი ოლსტერის უნიონისტთა საბჭომ ხმების 53 % მოიპოვა. ის ეწინააღმდეგებოდა ძალაუფლების განაწილებას და მხარს უჭერდა უმრავლესობის მმართველობის იდეას, რაც უნიონისტთა მმართველობას გულისხმობდა. ნაციონალისტებისთვის ეს მიუღებელი იყო, რის შედეგადაც კონვენცია ჩაიშალა.